Brogeen og den magiske melodien

Brogeen og den magiske melodien (orig: Brogeen Follows the Magic Tune) er en irsk dukkefilmserie fra 1969 basert på Patricia Lynchs barnebok Brogeen Follows the Magic Tune, fra 1952.

Serien ble sendt i NRK Barne-TV høsten 1970, og i reprise i 1972 og 1979.

Handling
En dag kommer det en spillemann til puslingfolket. Her treffer han den lille puslingen Brogeen som er så snill å slippe ham inn i slottet. Der klarer spillemannen å stjele en «magisk melodi» – og Brogeen får skylda. Han blir derfor kastet ut av slottet og må lete etter den magiske melodien for å få komme tilbake. Etter en stund slår han seg sammen med hesten «Vriompeis» og uteliggeren «Burt Kelly».

Om serien
Mastertapene til serien skal ha blitt slettet ved en feiltagelse av det irske TV-selskapet RTÉ.

Referanser

Eksterne lenker
 

Irske TV-serier
Animerte eventyrserier
Stop motion-TV-serier
TV-serier fra 1960-årene
TV-produksjoner på RTÉ
Radio- og TV-produksjoner som er antatt tapt